jkorsvik/nowiki_second_scrape_merged huggingface dataset:
Chorus Mixtus

Chorus Mixtus er det blandede studentkoret ved Det juridiske fakultet ved Universitetet i Oslo. Koret ble stiftet i 1982, i forbindelse med Justivalen – jusstudentenes studentfestival, og har vokst seg seg til å bli en tradisjonsrik del av studentlivet ved fakultetet. I dag består koret av omtrentlig 30–40 kvinnelige og mannlige sangere fra alle avdelinger på jussen. Repertoaret er bredt og spenner fra klassisk til populærmusikk. Chorus Mixtus er særlig kjent for sine medleyer. Koret har opptrådt på NRK P3 i forbindelse med P3aksjonen i både 2019 og 2021.  
Koret er en undergruppe av Juristforeningen. 
Korets øverste beskytter og maskot er Løven Rex, også kjent under navnet Bonus Pater Løvdrup.


== Diskografi ==
Koret feirer sine jubileum hvert femte år og spiller i den anledning inn et jubileumsalbum. Albumet fra 2022, XL, ble det første av korets album som ble digitalt tilgjengelig.

2022 – XL
2017 – Rexual Feeling
2012 – Chorus Mixtus - Compactus Discus
2008 – Juristforeningen 100 år – Det beste fra Hoppevrinsket
2007 – Dans og drikk
2002 – Tyvenullto
1998 – Aula


== Eksterne lenker ==
Offisielt nettsted 
Chorus Mixtus på Facebook 
Chorus Mixtus på Instagram 
Chorus Mixtus på YouTube
Shaun Morgan

Shaun Morgan Welgemoed (født 21. desember 1978 i Pietermaritzburg i Sør-Afrika) er en sørafrikansk musiker. Han er best kjent som sanger i postgrunge-bandet Seether.


== Eksterne lenker ==
(en) Offisielt nettsted 
(en) Shaun Morgan – kategori av bilder, video eller lyd på Commons 
(en) Shaun Morgan på Internet Movie Database 
(en) Shaun Morgan hos The Movie Database 
(en) Shaun Morgan på Apple Music 
(en) Shaun Morgan på Discogs 
(en) Shaun Morgan på Discogs 
(en) Shaun Morgan på MusicBrainz 
(en) Shaun Morgan på Songkick 
(en) Shaun Morgan på Genius — sangtekster 
Shaun Morgan på Twitter 
Shaun Morgan på Facebook 
Shaun Morgan på Instagram 
Shaun Morgan på YouTube
FK Budućnost Podgorica

Fudbalski klub Budućnost Podgorica er en fotballklubb fra Montenegro. Klubben ble stiftet i 1925 i det som da var Kongeriket av serbere, kroater og slovenere. Etter andre verdenskrig byttet klubben navn til Budućnost Titograd, ettersom Podgorica fikk navnet Titograd.
Klubbens største suksess var i 1965 og 1977 da laget nådde finalen i den jugoslaviske cupen. I 1965 ble det tap for Dinamo Zagreb med 2-1, og i 1977 ble Hajduk Split for sterke og vant 2-0 etter ekstraomganger.


== Stadion ==
Klubben spiller sine hjemmekamper på Stadion Pod Goricom i Podgorica. Kapasiteten er 17 000. Dette er det største stadion i Montenegro, og landslaget spiller sine hjemmekamper her.


== Meritter ==
Montenegrinsk 1. divisjon: (5) 2007–08, 2011–12, 2016–17, 2019–20, 2020–21
Kup Crne Gore: (4) 2012–13, 2018–19, 2020–21, 2021–22


== Kjente spillere ==
Predrag Mijatović
Branko Brnović
Dejan Savićević
Anto Drobnjak
Igor Burzanović
Dragoje Leković


== Eksterne lenker ==
Offisielt nettsted 
(en) FK Budućnost Podgorica – kategori av bilder, video eller lyd på Commons
ToTheGame

ToTheGame er en spillside som ble startet 1. september, 2001. Siden fungerer som en spillportal med lenker til andre spillsider der man kan finne nyheter, intervjuer, anmeldelser, sniktitter, videoer og skjermbilder. Siden fungerer også som en database for utgivelsesdatoer for spill som blir sluppet i USA, Storbritannia, Skandinavia og Europa. I 2007 ble det fastslått at databasen består av over 7000 titler til alle de store plattformene, PC, PlayStation 2, Xbox, GameCube, PlayStation 3, Xbox 360, Wii, PlayStation Portable og Nintendo DS.


== Eksterne lenker ==
ToTheGame.com
Jenny Downham

Jenny Downham (født 1964) er en britisk skuespiller og forfatter.
Downham debuterte som forfatter sommeren 2007 med ungdomsromanen Before I Die (norsk utgave Før jeg dør, 2008).
Som skuespiller har Downham spilt i filmene Safer (1999) og Basil (1998), samt i Poirot-episoden Death in the Clouds (1992).


== Priser og utmerkelser (utvalg) ==
2008 – Branford Boase Award for Before I Die


== Nominasjoner og innstillinger til priser (utvalg) ==
2008 – Booktrust Teenage Prize for Before I Die (nominert)
2008 – Carnegie Medal for Before I Die (nominert)
2008 – Lancashire Children's Book of the Year (siste innstillingsrunde: kortlistet)
2007 – Guardian Award for Before I Die (siste innstillingsrunde: kortlistet)


== Referanser ==


== Eksterne lenker ==
Biografi på Bookbrowse.com
(en) Jenny Downham på Internet Movie Database
Ximena

Ximena er et spansk kvinnenavn med usikker opprinnelse. Det kan muligens være dannet av mannsnavnet Simon.


== Utbredelse ==
Tabellen nedenfor gir en detaljert oversikt over populariteten til kvinnenavnet Ximena  i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Ximena Cuevas (f. 1963), meksikansk videokunstner
Ximena Abarca (f. 1981), chilensk popsanger


== Referanser ==


== Eksterne lenker ==

(en) Behind the Name: Ximena
(en) Think Baby Names: Ximena
Verdensmesterskapet i rullestolcurling

VM i rullestolcurling arrangeres som en mixed lagkonkurranse for rullestolcurlingspillere. 
Det første VM-et ble arrangert i 2002, med 9 lag, mens det til VM i 2008 er påmeldt 10 lag. 


== Mesterskap og medaljevinnere ==


== Medaljestatistikk ==
VM i rullestolcurling 2002

VM i rullestolcurling 2002 var det første verdensmesterskapet i rullestolcurling som ble arranger. Konkurransen ble avholdt 21. – 26. januar 2002 i Sursee i Sveits. 


== Resultater ==


=== Samlet rangering ===
Novokuznetsk

Novokuznetsk (russisk: Новокузне́цк) er en by i Kemerovo oblast i Russland. Den ligger ved elva Tom, rundt 200 km sør for Kemerovo. Innbyggertall: 549 870 (folketelling 2002). 
Den ble grunnlagt som en kosakk-utpost ved elva Tom, og ble opprinnelig kalt Kuznetsk (russisk: Кузне́цк). Det var her Fjodor Dostojevskij giftet seg med sin første kone, Maria Isajeva (1857). Josef Stalins raske industrialisering av Sovjetunionen forvandlet på 1930-tallet den søvnige byen til et stort senter for kullgruver og industri. I 1931 ble byens navn endret til Novokuznetsk, og 1932 igjen til Stalinsk (russisk: Ста́линск), som var byens navn til 1961, da det ble endret tilbake til Novokuznetsk igjen. 
19. mars 2007 ble kullgruven Uljanovskaja i Novokuznetsk rammet av en voldsom metan-eksplosjon som drepte over 100 personer. Gruven var den største i Kemerovo oblast, og eksplosjonen er blant de dødeligste gruveulykkene i nyere historie.


== Vennskapsbyer ==
 Dallas, USA
 Nizjnij Tagil, Russland
 Pittsburgh, USA
 Zaporizjzja, Ukraina
 Birmingham, Storbritannia


== Referanser ==


== Eksterne lenker ==
Offisielt nettsted 
(en) Novokuznetsk – kategori av bilder, video eller lyd på Commons 
Reiseguide til Novokuznetsk på virtualtourist.com Arkivert 21. april 2009 hos Wayback Machine.
Tom (sideelv til Ob)

For andre betydninger av ordet «Tom», se Tom (andre betydninger).Tom (russisk: Томь) er ei elv i Russland, ei høyre sideelv til Ob. Den er 871 km lang og har et nedbørfelt på 62 000 km². Elva har sine kilder i Abakanfjellene (en nordlig fortsettelse av Altajfjellene), og den renner nordover gjennom Kuznetskbekkenet. Den munner ut i Ob rundt 50 km nord for Tomsk. 
De største byene langs Tom er Mezjduretsjensk, Novokuznetsk, Kemerovo, Jurga, Tomsk og Seversk.
Grand Prix des Nations

Grand Prix des Nations var et individuelt temporitt for Europas ledende profesjonelle landeveissyklister. Det ble avholdt årlig i Frankrike fra 1932 til og med 2004, med unntak av årene 1939 og 1995. Rittet ble ansett som et uoffisielt verdensmesterskap i tempokjøring og som en klassiker.
Da UCI innførte det offisielle verdensmesterskapet i temporitt i 1994, og øvelsen også ble en egen OL-gren i 1996, mistet Grand Prix des Nations sin betydning. Rittet ble til slutt fjernet fra kalenderen da man innførte UCI ProTour i 2005.


== Vinnere ==
Stormyra naturreservat

Stormyra naturreservat har flere betydninger:

Stormyra naturreservat (Grane) i Nordland.
Stormyra naturreservat (Tydal) i Trøndelag.
Stormyra naturreservat (Tynset) i Hedmark
Stormyra naturreservat (Vestre Toten) i Oppland
Briggøl

Briggøl, oftest kalt bare «Brigg», var fra 1972 til 1985 en øltype i salg i Norge. Det hadde en alkoholprosent på 2,5, og var av den grunn også kalt «sjåfør-øl».Briggølet ble produsert på samme oppskrift og med samme etikett av alle Bryggeriforeningens medlemmer. Det var en erstatning for det lavt ansette landsølet, og var vanlig frem til Ringnes lanserte sitt eget lettøl i 1985.


== I populærkulturen ==
Bare Egil Band gav ut sangen «Brigg» på albumet Absolutt Ikke Bare Egil Band.


== Referanser ==


== Eksterne lenker ==
(no) brigg i Det Norske Akademis ordbok
Norsk forening mot støy

Norsk forening mot støy er en norsk organisasjon som arbeider mot støy og uønsket lyd. Organisasjonen ble opprettet i 1963 etter initiativ fra bl.a. Jan Brøgger og Bjørn Dirdal, og organisasjoner som LO, Norges Industri og Norges Husmorforbund.
Organisasjonen har om lag 1000 medlemmer. Den utgir medlemsbladet Støydemper'n og to elektroniske nyhetsbrev, samt støyrelaterte rapporter på oppdrag fra medlemmer og andre. Sekretariatet utgjøres av generalsekretær Ulf Winther og to seniorrådgivere. Styret har fem medlemmer og ledes av Hans Otto Watne. Foreningen har også et sakkyndig råd, med ekspertise innen bl.a. akustikk, støyjuss og støyrelatert medisin.


== Eksterne lenker ==
Norsk forening mot støy
http://www.stoysvakedekk.no/
Meksikansk tangloppe

Meksikansk tangloppe er en art av amfipoder som lever i ferskvann og brakkvann.
Den blir 3-8 mm lang; hannene blir størst. Fargene varierer fra hvit til grønn og brun.
Meksikansk tangloppe lever hovedsakelig av kiselalger og andre alger, men tar også råtnende plantemateriale.
Den klarer ikke å fordøye cellulose eller lignin selv om disse biomolekylene utgjør en stor del av maten, men den kan derimot assimilere 60-90 % av den bakterielle biomassen som den inntar.
Den er en viktig næringskilde for mange andefugler.
I Saskatchewan i Canada har man observert at meksikansk tangloppe utgjør 97 % av dietten til andefuglen Melanitta deglandi. Den er også populær kost blant purpurhodeand (Aythya affinis).
Meksikansk tangloppe brukes også som fôr til akvariefisk. I noen akvarier kan den etablere en levedyktig stamme og bli et fast næringstilskudd til fiskene. 
Denne arten er mer tolerant overfor varierende miljøer enn de andre artene i slekten Hyalella, men tåler ikke pH på under 6.


== Eksterne lenker ==
(en) meksikansk tangloppe – oversikt og omtale av artene i WORMS-databasen 
(en) meksikansk tangloppe i Encyclopedia of Life 
(en) meksikansk tangloppe i Global Biodiversity Information Facility 
(no) meksikansk tangloppe hos Artsdatabanken 
(en) meksikansk tangloppe hos ITIS 
(en) meksikansk tangloppe hos NCBI 
(en) Kategori:Hyalella azteca – bilder, video eller lyd på Wikimedia Commons
Berezniki

Berezniki (russisk: Березники́) er en by i Perm kraj i Russland. Den ligger ved elva Kama, rundt 160 km nord for Perm. Innbyggertall: 173 077 (folketelling 2002), den nest største byen i Perm kraj.
Den ble grunnlagt i 1932 da sovjetisk industri ekspanderte raskt under Josef Stalin. Navnet Berezniki er avledet fra en bjørkeskog som lå der byen ligger i dag.
Etter oppløsningen av Sovjetunionen i 1991 falt byens befolkning fra 220 000 til rundt 190 000 på grunn av økende arbeidsløshet, som så mange andre steder i det tidligere Socvjetunionen. Men byens viktigste industrier klarte likevel å holde seg på sporet. I byen ligger kjemisk industri som titan- og natriumfabrikker, og flere store kaliumkarbonat-gruver er i drift rundt Berezniki.
Selv om industrivirksomhetene forurenser ganske kraftig, så er naturmiljøet rundt byen vakkert og unikt på mange måter. Det er vanlig at ville dyr krysser gater i utkanten av byen. Skoger og innsjøer er ennå rene og fredelige. Mange naturelskere fra hele Russland kommer hit for vandreturer og ekspedisjoner.
Russlands første president Boris Jeltsin bodde og gikk på skole i Berezniki.
Berezniki kraftverk leverer lokal elektrisitet og fjernvarme i regionen.
Berezniki lufthavn ligger 20 km nord for byen.


== Referanser ==


== Eksterne lenker ==
(ru) Offisielt nettsted 
(en) Berezniki – kategori av bilder, video eller lyd på Commons 
Nettsted for JSC Uralkali (engelsk)
Kamysjin

Kamysjin (russisk: Камы́шин) er en by i Volgograd oblast i Russland. Den ligger på vestre bredd av Volgograd-reservoaret i Volga, ved munningen av elva Kamysjinka, rundt 170 km nord for Volgograd.
Kamysjin ble grunnlagt i 1667 på venstre bredd av elva Kamysjinka. I 1710 ble alle innbyggerne flyttet til festningen på motsatt bredd av elva. Denne bosetningen ble kalt Dmitrijevskij. I 1780 endret de navnet til Kamysjin. På 1800-tallet ble Kamysjin en handelsby med sagbruk og vindmøller. Den var tidligere kjent for sin handel med vannmeloner.


== Demografi ==
Befolkningsutvikling:


== Referanser ==


== Eksterne lenker ==
(de) Offisielt nettsted 
(en) Kamyshin – kategori av bilder, video eller lyd på Commons
Raudåte

Raudåte er en art av hoppekreps, en del av klassen Maxillopoda. Den er et dyreplankton som beiter på planteplankton og utgjør svært viktig føde for fiskeyngel. I enkelte områder utgjør raudåte 90 % av biomassen. Arten er kjernen i økosystemet i Norskehavet, som også er artens kjerneområde. I Norskehavet er biomassen av raudåte beregnet til 200 millioner tonn.
Raudåte blir ca. 2–5 mm lang. Den får i seg karotener i føden, noe som farger den rød, derav navnet. Raudåten spiser blant annet kiselalger, dinoflagellater, flimmerdyr, og andre mikroplankton.
Den er typisk for tempererte og sub-arktiske strøk og finnes i Atlanterhavet og oppover Barentshavet, hvor den framtrer sammen med ishavsåte og feitåte. Disse artene lever av alger og plankton som innleder en eksplosiv vekst i nordområdene når isen smelter fra april, og lagrer da store mengder fett, inklusive Omega-3, i en fettsekk som etter hvert dominerer dyrets kroppsomfang. Artene er alle viktige for polartorsk og andre høyere dyr i havet. Havforskningsinstituttet fant i 2012 klare tegn på nedgang i mengden dyreplankton i Norskehavet, og satte dette i samband med redusert mengde fett i sild, men mente ikke at nedgang i planktonmasse bidro til redusert fiskebestand. Det ble også observert en lavere mengde raudåte enn vanlig i Barentshavet, selv om mengden gikk opp omkring 2010 - antakelig på grunn av en reduksjon i maneter.Raudåte har sin sørlige utbredelsesgrense i Nordsjøen, hvor samtidig den senere gytende Calanus helgolandicus har sin nordligste utbredelse. Dermed konkurrerer de to artene her, og deres relative utbredelse er en viktig indikator på klimaendringer. De siste tiårene har C. helgolandicus fortrengt raudåta og bredt seg helt opp i Norskehavet.Biologen Dag O. Hessen har omtalt raudåte som «Norges kanskje viktigste dyr».


== Referanser ==


== Eksterne lenker ==
(en) raudåte – oversikt og omtale av artene i WORMS-databasen 
(en) raudåte i Global Biodiversity Information Facility 
(no) raudåte hos Artsdatabanken 
(sv) raudåte hos Dyntaxa 
(en) raudåte hos ITIS 
(en) raudåte hos NCBI 
(en) Kategori:Calanus finmarchicus – bilder, video eller lyd på Wikimedia Commons 
Calanus finmarchicus – detaljert informasjon på Wikispecies 
Havforskningsinstituttet Raudåte
(nb)
forskning.no Følsomt liv under isen 20. juli 2010
(nb) - regjeringen.no - 2.4.3 Raudåte i Norges økonomiske sone, NOU 2005: 10 Lov om forvaltning av viltlevende marine ressurser
(nn) Stor omsorg for lite dyr - forskning.no, 31. juli 2005
(nb) På vei til noe stort - aftenposten.no
(en) Zooplankton and Climate Change – the Calanus Story - Fisheries Reearch Services, hefte, Skottland.
Kommunistenes forbund

Kommunistenes forbund var en radikal internasjonal organisasjon som ble grunnlagt i 1836 som De rettferdiges forbund og som ble oppløst i 1852. Organisasjonen er mest kjent for å være den første marxistiske organisasjonen og for å ha vedtatt Det kommunistiske manifest som sitt program.De rettferdiges forbund var opprinnelig en sammenslutning av kristensosialister og utopiske sosialister, og hadde et program som kritiserte privateiendommen og det borgerlige samfunnet. I 1839 støttet de blanquistenes opprør i Paris og ble tvunget til å flytte organisasjonen til London. I 1847 deltok Karl Marx og hans Kommunistiske Korrespondansekomité på organisasjonens kongress i London, der de overtalte organisasjonen til skifte navn til Kommunistenes forbund. Slagordet ble samtidig endret fra «Alle mennesker er brødre» til «Arbeidere i alle land, forén dere». Senere samme år fikk Marx sammen med Friedrich Engels i oppdrag å skrive partiets program, som skulle bli Det kommunistiske manifest.Forbundet spilte ingen rolle av betydning under revolusjonene i 1848, og den fikk en alvorlig knekk i 1850 da et innbrudd hos Marx førte til at store deler av organisasjonen ble rullet opp. Etter dette falt organisasjonen sammen, før den formelt ble oppløst i 1852.


== Referanser ==
Volzjskij

Volzjskij (russisk: Во́лжский) er en by i Volgograd oblast i Russland. Den ligger på østbredden av elva Volga og dennes forgrening Akhtuba, rundt 20 kilometer nordøst for Volgograd. 
Det fantes ingen befolkning på stedet til dagens by før på 1700-tallet. De første nybyggerne var flyktninger som kalte seg bezrodnje (russisk: безродные – «uten slekt»), og landsbyen de dannet fikk navnet Bezrodnoje. I 1720 beordret Peter den store byggingen av en statlig silkefabrikk på stedet, etter at han hadde lagt merke til de rike morbærskogene i området.
Bosetningen Volzjskij ble registrert i 1952, og den hadde da en befolkning på rundt 10 000. I 1954 fikk bosetningen bystatus. Den største økningen i befolkning kom med byggingen av Volga vannkraftverk.
Byen ble bygget av sivile fanger som ble belønnet med hus eller leiligheter ved endt soning. Volzjskij ble planlagt med leilighetsblokker som ble vinklet for å dempe de hete sommervindene fra steppene. 
Byens industri består, foruten vannkraftverket Volga GES, av metallindustri og kjemisk industri.


== Demografi ==
Befolkningsutvikling:


== Referanser ==


== Eksterne lenker ==
(ru) Offisielt nettsted 
(en) Volzhsky, Volgograd Oblast – kategori av bilder, video eller lyd på Commons
Helan og Halvan

Helan og Halvan er opprinnelig den svenske benevnelsen på komikerparet Laurel and Hardy, som bestod av engelskmannen Stan Laurel (1890–1965), «Halvan», og den amerikanske tungvekteren Oliver Hardy (1892–1957), «Helan». De hadde begge spilt i film en årrekke da de først opptrådte som komikerpar i 1927. De to første årene medvirket de i korte stumfilmer, fra og med 1929 tok talefilmen over og i 1931 ble deres første helaftens film produsert. Laurel og Hardy var svært populære verden over på 1930-tallet, og nyter fortsatt stor popularitet takket være visninger på TV.  Totalt medvirket paret i over hundre filmer sammen, både korte og lengre filmer. Blant Laurel og Hardys mest kjente filmer tilhører Liberty (1929), The Music Box, som ble tildelt en Oscar for beste kortfilm i 1932, og langfilmene Way Out West (1937) og A Chump at Oxford (1940).
Filmene deres ble produsert hos Hal Roach Studio 1927-40, deretter hos 20th Century Fox 1941-45. Hos Roach fikk Stan Laurel og Oliver Hardy relativt stor kunstnerisk frihet, og særlig Laurel er beskrevet som selve "drivkraften" bak filmene deres; han fungerte både som assisterende manusforfatter og regissør, selv om dette sjelden anerkjentes i rulletekstene. Da komikerparet gikk over til Fox i 1941 ble de imidlertid fratatt mye av sin tidligere kunstneriske frihet, og filmene deres fra denne perioden regnes gjerne som mindre inspirerte enn Roach-filmene. Da kontrakten med Fox utløp i 1945 så det ut som Laurel og Hardys tid på film var forbi; i årene som fulgte opptrådte de i stedet sammen på scenen ved ulike anledninger. En siste film, Atoll K (også kalt Utopia), så likevel dagens lys i 1951, innspilt i Frankrike. Denne siste filmen ble dårlig mottatt, og Stan Laurel skal selv ha vært svært misfornøyd med den. Utover 1950-tallet ble det planlagt en gjenforening av komikerparet i form av en TV-serie, men dette ble aldri realisert, delvis på grunn av Oliver Hardys da sviktende helse.
Helan og Halvan ble også populære som tegneseriefigurer; tegneseriebladet Helan & Halvan ble utgitt i Norge i en 24-årsperiode, fra 1963 til 1987. Mange forskjellige tegnere sto bak tegneserien i årenes løp.


== Filmografi (utvalg) ==

1927 – The Second Hundred Years

1928 – Two Tars

1929 – Liberty

1929 – Double Whoopee

1929 – Bacon Grabbers

1931 – Beau Hunks

1932 – The Music Box

1932 – Helpmates

1933 – Ørkenens sønner

1934 – Helan og Halvans store eventyr

1936 – Our Relations

1937 – Her går det godt

1938 – Blockheads

1939 – The Flying Deuces

1940 – To genier i Oxford

1940 – Helan og Halvan går til sjøs

1943 – Jitterbugs

1943 – Lett på tå

1944 – Nå smeller det

1950 – Helan og Halvan på atomøya


== På andre språk (utvalg) ==
I originalversjonen kalles hovedpersonene «Stan & Laurel». I Sverige og Norge er de kjent som «Helan og Halvan», og de figurerer under andre navn i en rekke andre språk og land.


== Referanser ==


== Eksterne lenker ==
(en) Offisielt nettsted 
(en) Laurel and Hardy – kategori av bilder, video eller lyd på Commons
Johan Ivvar Gaup

Johan Ivvar Nilsen Gaup (født 15. mai 1989) er en samisk snøscooterkjører fra Masi, Kautokeino. Han kjører for klubben Kautokeino MK. 
Gaup vant sin første NM-tittel under NM i Hattfjelldal i mars 2008 i klassen Pro Stock 500. Han var den første norgesmesteren som kjørte Arctic Cat. Gaup vant også sprint-NM i mars 2008. Han har fra før vunnet to NM-titler i juniorklassen.


== Referanser ==
Dubravasjøen

Dubravasjøen (17,1 km²) er den nest største innsjøen i Kroatia etter Vranasjøen (30,7 km²).


== Referanser ==


== Eksterne lenker ==
(en) Dubravsko jezero – kategori av bilder, video eller lyd på Commons
Kabelhorst

Kabelhorst er en kommune i kretsen Øst-Holstein i Schleswig-Holstein i Tyskland. Kabelhorst ligger i Lensahns amt.


== Referanser ==


== Eksterne lenker ==
Offisielt nettsted 
(en) Kabelhorst – kategori av bilder, video eller lyd på Commons
Kasseedorf

Kasseedorf er en kommune i kretsen Øst-Holstein i Schleswig-Holstein, Tyskland. Kasseedorf ligger i Midtre Øst-Holsteins amt.


== Referanser ==


== Eksterne lenker ==
Offisielt nettsted 
(en) Kasseedorf – kategori av bilder, video eller lyd på Commons 
Privat nettsted med informasjon om Kasseedorf (tysk)